Christa Heise-Batt - Wikipedia

# Christa Heise-Batt

### Vun Wikipedia

Christa Heise-Batt (* 25. Januar 1937 in Wohlde) is ene plattdüütsche Schrieversche.

Heise-Batt hett in Hamborg op Spaansch, Franzöösch un Engelsch studeert un hett denn as Frömdsprakenkorrespondentin arbeidt, wo se veel bi rümkamen is, to’n Bispeel ok in Süüd- un Middelamerika. Se hett vun 1965 af an in Glashütte bi Norderstedt leevt. Siet 1985 is se ok fre’e Mitarbeiderin bi’n Heimatspiegel. Heise-Batt speelt ok plattdüütsch Theater un hett negen Johr lang Plattdüütsch an de Volkshoochschool Tangstedt ünnerricht. Ok in’n Vörstand vun’n Quickborn sitt se un hett bi Dat Blatt op Platt mitdaan.

Heise-Batt hett 1997 den 1. Borsla-Pries för nedderdüütsche Spraak un Literatur un in dat sülve Johr ok den Kulturpries vun de Stadt Norderstedt kregen.

## [Ännern] Warken

- Dörch de Johrstieden... Meincke, Norderstedt 1989, ISBN 3-929428-04-0
- Rosenranken - Runkelröven. Meincke, Norderstedt 1992, ISBN 3-929428-01-6
- Vun Metta, Lina, un José... Meincke, Norderstedt 1998, ISBN 3-929428-00-8
- Dörch de Johrstieden. (CD) Quickborn, Hamborg 2001, ISBN 3-87651-258-1
- Sünn achter Wulken. Quickborn, Hamborg 2003, ISBN 3-87651-245-X
- En goot Woort kost nix. Quickborn, Hamborg 2005, ISBN 3-87651-293-X
- Plattdüütsche Wiehnachten. (CD) Quickborn, Hamborg 2005, ISBN 3-87651-304-9
- Vun Minsch to Minsch. (CD) Quickborn, Hamborg 2007, ISBN 9783876513102

Vun „http://nds.wikipedia.org../../../c/h/r/Christa_Heise-Batt_345b.html“

Kategorien: Fru | Schriever | Plattdüütsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken